La SPAB organitza un nou esdeveniment solidari pel foment de l’adopció
2025-07-24

Dissabte que ve 27 de maig, els voluntaris i voluntàries de la Societat Protectora d’Animals de Burjassot (SPAB) estaran en la Plaça d’Emili Castelar per a celebrar un nou esdeveniment solidari amb el qual continuar promovent l’adopció d’animals abandonats. De 10h a 20h, la SPAB muntarà la seua particular estació solidària en la plaça, on els visitants que s’acosten trobaran variats articles com ara samarretes, tasses, bosses, llibres o joguets, entre altres coses.

Tots els fons que la SPAB obtinga seran destinats a la cura dels animals dels quals l’entitat s’està fent càrrec per estar en estat d’abandó. A més, els voluntaris i voluntàries de la SPAB estaran molt agraïts de poder recollir tots els articles i productes per a l’alimentació, la higiene i la neteja dels animals amb els quals la ciutadania vulga contribuir (pinso, menjar humit, transportins, arena per a gats, etc…).

La SPAB oferirà així mateix als visitants tot tipus d’informació sobre adopcions, cases d’acolliment o què fer per a convertir-se en soci o sòcia de la SPAB. A més, la SPAB sortejarà entre els visitants que participen en la rifa solidària, l’experiència ‘Mil i una nits’.

La SPAB té dos telèfons de contacte que són 655685859/675740732 , així com una adreça de correu electrònic: protectoraburjassot@gmail.com. La pàgina web és www.protectoraburjassot.com.